** A Budapest Főváros XVIII. Kerület **

 **Pestszentlőrinc-Pestszentimre Önkormányzat**

 **Képviselő-Testületének**

 **Települési Értéktár Bizottsága**

**a Budapest, XVIII. ker. Települési Értéktár Bizottság**

**2016. április 21-én (csütörtök) 10.00 órakor kezdődő megbeszélése**

**Helyszín: Galgóczy Zoltán alpolgármester úr irodája**

**E m l é k e z t e t ő**

**Résztvevők**:

 Galgóczy Zoltán alpolgármester

dr. Heilauf Zsuzsanna bizottsági tag

Kardos Gábor bizottsági tag

Pándy Tamás bizottsági tag

Tóth Kálmán a Bizottság elnöke nem tudott jelen lenni.

**Napirendi pontok:**

**1./**  A 2016. évi Munkaterv feladatainak megbeszélése

 **2016. évi Munkaterv**

**Budapest Főváros XVIII. kerület Pestszentlőrinc-Pestszentimre Önkormányzat Képviselő-testületének**

**Települési Értéktár Bizottsága**

**1./ Helyismereti programok:**

 -- Urbitális Majális – a Szent Lőrinc kápolna,

 -- „Tour de Bókay 175+2” 2016.04.24.

 -- Kulturális Örökség Napjai

 -- Hősök napi koszorúzás Pestszentimrén - 5. alkalommal, idén a két éve újjá

 varázsolt I. világháborús Magyar Hősök Emlékművénél -2016. május 29. (május

 utolsó vasárnapja: Hősök Napja, illetve gyereknap – 4.Pestszentimrei gyereknap,

 Pestszentlőrinc – Pestszentimre Önkormányzata és a Dr. Széky Endre

 Pestszentimre Történeti Társaság közös rendezésében)

 **Rendben, folyamatban**

**2./ A védett Herrich-Kiss villa felújítása (következő ütem előkészítése)**

 **Rendben, folyamatban**

**3./ Jobbágyi-Homolya hagyaték rendezése + Nemcsics egyeztetések**

 **Rendben, folyamatban**

**4./ A Bókaytelep, a Lónyaytelep és a Szent Imre kertváros területi helyi védettségének**

 **kezdeményezése** az „Épített környezet helyi védelméről” szóló 32/2010. (IX.14.)

 Önkormányzati rendelet keretében – szigorú körülhatárolással, (az Üllői úti szakasz

 kivételével)

 **Rendben, folyamatban + Kiegészítettük a javaslatot a Szent Imre kertvárossal Galgóczy Zoltán**

 **alpolgármester úr kérésére**

 **Főépítésszel majd egyeztetni**

**5./ A helyi védettségre javasolt épületek listájának összeállítása**

 **Rendben, folyamatban**

**6./ A kerület kiemelt épületeinek, emlékhelyeinek díszkivilágítás folytatódjon a már**

 **megterveztetett pestszentimrei díszkivilágítás-csomag befejezése**

 **Műszaki irodával megbeszélni, Pestszentlőrinc Hősök emlékmű megvilágításának folyamatos**

 **biztosítása rendben lesz, + Pestszentimrén 4 objektum világításának biztosításának elindítása:**

 **Imre (Rendezvény –patika) ház, Pintér Kálmán Szakrendelő, Baptista Imaház, Református**

 **templom (Ez csak a tornya felújítása után valósulhat meg)**

 **Az eredeti – fővárosi díszkivilágítási csoporttal egyeztetett – tervekben csak az I. – II. világháborús**

 **emlékmű, az Országzászló, az Imre ház, a katolikus templom, a Szakrendelő és a Baptista Imaház**

 **szerepelt. A Református templom tervezett megvilágítását a díszkivilágítási csoport vezetője a torony**

 **félkész állapota miatt még nem tartotta megvalósíthatónak. A katolikus egyház vezetése feltételeit**

 **jelenleg nem lehet teljesíteni, így a tervekből ezek után kimaradtak, már csak azért is, mert csupán a**

 **toronysisak egy részét tudtuk volna az utcáról bevilágítani és a kerítésen belüli megvilágítás jelenleg**

 **még nem támogatott. (A telken belüli reflektorok fogyasztását a főváros nem finanszírozza). A**

 **díszkivilágítási tervből a főváros – terven kívül – elkészítette a II. világháborús emlékmű két**

 **reflektorát, illetve az I. világháborús emlékmű 1 reflektorát, az országzászló két reflektorát a**

 **kerületünk készítette el. A református templom torony-renoválására a kerületünk több millió forintot**

 **juttat az egyházközségnek, a 100. évfordulójára. dr. Lévai Zoltán alpolgármester Úr jelezte, hogy**

 **ennek elkészülte után folytatnák a díszkivilágítást Pestszentimrén.**

 **Műszaki irodával megbeszélni**

**7./ A Bókay Árpád Általános Iskola iskolafejlesztési projekt támogatása:**

 **A Bizottság 2015.02.10. elfogadott Munkatervi pontjának aktualizálása:**

**A Bókay Árpád Általános Iskola testnevelési óráinak jelenlegi helyszíne a „volt Katolikus Kultúrotthon” épülete.** 2014. év tavaszán a szülői munkaközösség kezdeményezésére, az önkormányzat hatékony támogatásával a Kultúrotthon belső tere visszanyerte eredeti belső arányait, de, tekintettel arra, hogy az általános iskola tornatermi gondja azóta sem oldódtak meg, továbbra torna- és közösségi terem. **2014. tavaszán egyházmegyei vizitáció volt kerületünkben, ahol Kardos Gábor munkacsoportja által korábban megfogalmazottak értelmében felmerült, hogy a Kultúrotthon – tárgyalásos egyeztetések után – esetleg ismét egyházi tulajdonba kerülhetne. Az előzetes szóbeli egyházi vélemény támogatása adott.** Természetesen ebben az esetben meg kellene oldani a Bókay Á. Általános Iskola tornatermi gondjait egységes beruházás keretében egy saját étkező helyiség kialakításával egyidejűleg. Ehhez a beruházáshoz a terület rendelkezésre áll a Vasvári P. utca vonalában, közelítő tervek is vannak.

(Kardos Gábor 2015. februárjában polgármester úrnál kezdeményezett megbeszélése keretében egyeztetés történt dr. Gável Henrik atyával, majd 2015. őszén az új plébános atyával.)

Kardos Gábor 2016. március 5-én átadta Vörösné Éles Csilla igazgató asszonynak az iskolafejlesztési tervek korábbi, 1990. szeptemberében már elkészített tervanyagát, valamint a Bókay Kert Fejlesztési Terv 2014 tavaszán elfogadott anyagát, annak érdekében, hogy segítse a 2016. tavaszán elinduló iskolai tornaterem-építési pályázatra való szakmai felkészülést.

 **Aktualitás esetében közös előkészítés**

**8./ A Baross utca és a Batthyány utca sarkán található régi Polgári Kaszinó (Baross**

 **u. 10/b.) épületének további hasznosítása:**

 **A Bizottság 2015.02.10. elfogadott Munkatervi pontjának aktualizálása:**

Kardos Gábor munkacsoportja korábban kezdeményezte (az Önkormányzat szakmai bizottságai által támogatottan), **hogy** **a hagyományaihoz méltó felhasználás formájában, régi fényében ismét Polgári Kaszinóként működhessen a jövőben, bővítve a kerület kulturális, művelődési és rendezvényszervezési lehetőségeit.** A közelben található egyébként a Kaszinó Egyesület Művészeti Galériája. Jelenleg már folyamatban van az ingatlan építészeti állapotfelmérése, az előző felhasználó okozta károk felmérése és forintosítása, a szükséges és indokolt beruházási keretösszeg meghatározása. Feladat az Önkormányzat tárgyalási pozícióinak maghatározása a megismert tények, szempontok figyelembevételével.

 Kiegészítő javaslat volt: az épület kapja vissza közösségi funkcióit, karakterét. Legyen egy kerületi Civil-Pont, ahol minden kerületi civil szervezet megtarthatná rendezvényeit, rotációs alapon fogadó-napokat tarthatnának, bérleti díjat fizetnének az önkormányzatnak. Az épületben az alagsorban étkezőt is ki lehetne alakítani, a parkolás a környező utcákban megoldható, az épület kertje rendezendő! Az épület a polgármesteri hivatalhoz közel van.

 **Aktualitás esetében közös előkészítés**

**9./ A kerületi, jelenleg gondozatlan, elenyészőben lévő sírkertjeinek, sírhelyeinek**

 **felmérése, gondozása. Emléktábla, vagy emlékkereszt állításának kezdeményezése a**

 **megszűnt kerületi temetőink helyszínén**

 Támogatjuk Horváth Elemér sírjának méltó rendezését kezdeményezők munkáját.

 **Műszaki irodával megbeszélni**

**10./ A kerület bevezető útjain kerületünk címereinek kihelyezése és a kerület**

 **alkotó településrészei nevének kiírása (Pestszentlőrinc vagy Pestszentimre).**

 **Műszaki irodával megbeszélni**

**11./ A kerület számítógépes honlapjának induló felületére kerüljenek ki a kerületi**

 **címerek, kerületünk helytörténeti örökségeként felsorolva kerületünk jellegzetes**

 **„telepi” megnevezései**

 **Rendben, folyamatban + Karay Tivadarral megbeszélve + Barta Balázzsal egyeztetni**

**12./ Krepuska Géza** professzor 2008-ban a kerület díszpolgára lett. A leszármazottak –

 a kerület javaslatára – a díjjal járó összeget a XVIII. kerület számláján hagyták,

 azzal az írásos feltétellel, hogy a pénz és kamatai felhasználásával **szobrot** emel a

 kerületi Önkormányzat Krepuska Gézának a szakrendelő melletti ún. volt OTP

 telek rendezése után. Gémesi Tünde jelzése szerint az összeg továbbra is

 rendelkezésre áll, tereprendezés és további egyeztetés indokolt

 **Rendben, folyamatban**

**13./ A Bizottság támogatja a köztéri térképek kerületi elterjesztését**. (Az első ilyen

 térkép volt a nagysikerű pestszentimrei Hősök terén felállított térkép!

 Pestszentimrei javaslatok: a két állomásra, a Krepuska Géza-telepre (volt Alacskai

 úti lakótelep) OMV benzinkút környékén, Kisfaludy – Nemes utcai csomópont,

 illetve a Nagykőrösi – Nemes – Dózsa György út kereszteződésbe stb.) A Dr. Széky

 Endre Pestszentimre Történeti Társaság eredeti javaslatában az áll, hogy a

 kerületünk több telepén az adott rész térképe szerepeljen, pl. Erzsébet- Béla telep

 együtt egy térképen, s az adott térség legforgalmasabb csomópontjain legyenek ezek

 felállítva. Vagy a Béke téri helyszínnel legyen a Ganz kertváros és a Ganz-telep

 térképe kiállítva, és így tovább.

 **Rendben, folyamatban**

**14.**/ A Pestszentimre városközpont átépítésekor lebontott „**Pestszentimre története**

 **állandó kiállítás**” kerüljön vissza a pestszentimrei Rendezvényházba.

 **Rendben, folyamatban + egyeztetni**

**15./** A **pestszentimrei gyermekorvosi rendelő** „kinőtt”, korszerűtlenné vált épületének

 kiváltása, új rendelő építése. Az épület – hasonlóan a lőrinci Baross utcai

 kaszinóhoz **új funkciót** kaphatna – közösségi célokat szolgálhatna a továbbiakban.

 Civil és egyházi gyűlések, rendezvények, az évtizedek óta kérelmezett

 Pestszentimre Kiállítás, tanfolyamok, internetes ügyintézés, stb. kerülhetne a falak

 közé.

 **Dömötör István alpolgármesterrel megbeszélni**

**16./ Fres’h Ottó** emlékére (neve alatt) rendezzen a **kerületünk fafaragó, vagy**

 **művészeti nyári tábort,** ahol meghívott művészek vehetnének részt és

 alkotásaikkal köztereinket gazdagítanák.

 **Fres’h Ottó fiával egyeztetni**

**17**./ A volt **Alacskai úti lakótelep utcanév-tábláinak** folyamatos cseréjét a 2012-es

 fővárosi elnevezésre a „Krepuska Géza-telep”-re. Gyál felé az új kialakítású

 teleprészeknél eleve ilyen táblák készítését javasoljuk.

 **folyamatban, hivatali egyeztetés a BKV-val**

**18./** Kerületünk és a MÁV korábbi tárgyalásán megállapodás született **a Pestszentimre**

 **Felső (kisállomás) épületének felújítására.** Ez alapján a XVIII. kerületi

 Önkormányzat anyagi segítségével újulna meg az épület.

 **dr. Lévai Zoltán alpolgármesterrel megbeszélni**

**19./ Szorgalmazzuk a Cséry-telep átminősítését,** hogy rekultiváció után rekreációs

 területet lehessen ott létrehozni ródli- és mountain bike és egyéb extrém

 sportpályákkal. Szeretnénk látni a terület mérési eredményeit, van-e ott valóban

 veszélyes hulladék. Ettől függetlenül kérelmezzük továbbra is, hogy szűnjön meg a

 terület „szemét-funkciós” hasznosítása, beleértve a sitt lerakását is. Ugyanis korábbi

 figyelmeztetésünk ellenére a főváros engedélyezte a törmelékek lerakását egy

 cégnek, aki hátrahagyva a törmelék-szeméthegyeit, távozott. (2 éve nincs semmi

 hírünk, hogy bármifajta retorzióban lett volna részük.)

 **Kirrné Feicht Ágnessel megbeszélni**

**20./ Meg kellene védeni a pestszentimrei és a pestszentlőrinci erdőket is a Pilisi**

 **Parkerdő vállalat tisztán gazdasági okokból eredő un. tarvágásai ellen.** Ezekből

 az erdőkből hozzanak létre kiránduló erdőket telepített erdei bútorokkal, pl.

 grillező, szalonnasütő, esőbeálló, jelzett sétautak, stb.

 **Dömötör István alpolgármesterrel megbeszélni**

**21./ Kerületünk helytörténeti öröksége rendkívül gazdag. A kerületi számítógépes**

 **honlap „A kerület rovat – A kerület nevezetességei” alrovat fokozatos feltöltése!**

 **Karay Tivadarral** **megbeszélni**

***Budapest, 2016. április 30. Tóth Kálmán***

 ***a Bizottság elnöke sk.***